**Zapisnik s 2. sastanka tima za kvalitetu u školskoj godini 2023./2024.**

održanog 6.3.2024. u 13:15h

Prisutni : Zorka Bebić Tokić, Tatjana Zorić, Marija Šimunić, Barbara Hadeljan, Marina Bais , Dolores Zurak, Maja Kresović i Julije Žigo

Odsutni : Sendi Bašić, Olivija Babec, Anita Nikić, Marina Smolić

**Dnevni red:**

1. **Usvajanje zapisnika s 1.sastanka tima za kvalitetu i predloženog dnevnog reda**
2. **Izrada i obrada novih upitnika za učitelje, učenike i roditelje**
3. **Razno**

Ad.1.) Usvojen je zapisnik 1.sastanka tima za kvalitetu i predloženi dnevni red:

Ad.2.) Prilikom analiza prošlogodišnjih upitnika za učenike, roditelje i učitelje uočeni su neki nedostatci, tiskarske i pravopisne greške ( uočila Marina Bais), a na sastanku se raspravljalo o popravljanju i aktualiziranju upitnika za učenike i za roditelje.

U upitnik za učenike planira se dodati odjeljak s tvrdnjama o neprihvatljivim ponašanjima u školi koji bi glasio NEPRIHVATLJIVA PONAŠANJA U ŠKOLI, a u taj odjeljak bi se dodale tvrdnje :

*Znam prepoznati neprihvatljivo ponašanje. U školi se događa neprihvatljivo ponašanje (uništavanje školske imovine, pušenje, unošenje alkohola, nasilje, bullying i cyberbullying, nedopuštena uporaba mobitela i sl.) . Sudjelovao sam u neprihvatljivom ponašanju. Kada vidim neprihvatljivo ponašanje prijavim ga. Znam kome ću prijaviti neprihvatljivo ponašanje. Imam povjerenja u osobe kojima prijavljujem neprihvatljiva ponašanja. Neprihvatljivo ponašanje drugih učenika me smeta. Osjećam se sigurno prilikom odlaska na WC. Škola brzo reagira na neprihvatljiva ponašanja. Neprihvatljivo ponašanje se odvija i u prostorima Škole.*

U upitnik za roditelje dodala bi se nova pitanja koja se odnose na utjecaj i odgovornost roditelja na školski uspjeh djece, kao što su:

*Pomažem djetetu pri izradi školskih obveza. Redovito opravdavam izostanke djeteta. Redovito dolazim na individualne razgovore s razrednikom/com. Savjeti i mišljenje razrednika/ce o mom djetetu su mi važni. Primjenjujem savjete razrednika i SRS. Dopuštam djetetu izostanke zbog pisanih/usmenih provjera znanja*.

Dodavanje novih pitanja ne bi trebalo povećati vrijeme za rješavanje upitnika jer će se za isti broj novih ukloniti neka stara pitanja iz upitnika.

Radi brže analize i obrade pitanja, rad na upitnicima je podijeljen u dvije skupine.

Nakon analize, sve promjene treba poslati elektroničkom poštom natrag voditelju tima koji će napraviti predložene promjene upitnika i promijenjene upitnike vratiti članovima tima na lekturu. Analiza treba biti završena 21.3.

Ad.3) Idući sastanak održati će se nakon ispunjavanja upitnika u travnju.

Sastanak tima za kvalitetu je završio u 13:55.

Zapisnik vodio

Julije Žigo